Publication: Magyar Közlöny
Issue: MK-2008-6 (Year: 2008, Number: 6)
Era: 2004-2010
Section: 4. számú melléklet a 4/2008. (I. 16.) EüM rendelethez
Paragraph Index: 411

l) A lengyel szülésznői oklevél tekintetében – az i) és j) pontokban foglaltaktól eltérően – kizárólag a következő rendelkezéseket kell alkalmazni: Feltétel nélkül elismerésre kerül a szülésznői oklevél azon tagállami állampolgár esetében, akinek szülésznői oklevelét 2004. május 1-jét megelőzően Lengyelországban állították ki, vagy akinek a képzése ezen időpontot megelőzően Lengyelországban kezdődött, és amely képzés nem felel meg az európai közösségi jog által meghatározott minimális képzési követelményeknek, amennyiben az alábbi oklevél valamelyikéhez mellékelt igazolás értelmében az adott tagállami állampolgár ténylegesen és jogszerűen folytatott szülésznői tevékenységet Lengyelország területén a következő időtartamok során: – szülésznői képesítés megszerzését tanúsító okirat (dyplom licencjata położnictwa) esetén az igazolás kiadásának időpontját megelőző öt év során legalább három egymást követő éven keresztül, – középfokú végzettségre épülő képzés elvégzését tanúsító, egészségügyi szakiskolában szerzett szülésznői képesítés megszerzését tanúsító okirat (dyplom położnej) esetén az igazolás kiadásának időpontját megelőző hét év során legalább öt egymást követő éven keresztül.

Source: https://magyarkozlony.hu/hivatalos-lapok/3142a4cbea48b3242cffafe27cf1f04c0503feb8/dokumentumok/3dc9542cbaae439696322d35ceb4ce8185d6263c/letoltes